Съобщение за инвестиционно предложение за добив на строителни материали в находище “Ценово-2” – варовици за хидротехнически съоръжения в землището на с. Ценово, общ. Ценово, обл. Русе 
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

            Внесеното от възложителя „Скални Материали“ АД инвестиционно предложение /ИП/ за добив на строителни материали в находище “Ценово-2” – варовици за хидротехнически съоръжения в землището на с. Ценово, общ. Ценово, обл. Русе има вероятност да окаже значително отрицателно въздействие върху популации и местообитания на видове, предмет на опазване в защитена зона с код BG0000610 „Река Янтра“ за опазване на природните местообитания и на дивата флора и фауна, обявена със Заповед № РД-401/12.07.2016 г. на Министъра на околната среда и водите (ДВ, бр. 62/09.08.2016 г.), изменена и допълнена със Заповед № РД-1068/07.11.2022 г. на Министъра на околната среда и водите (ДВ, бр. 90/2022 г.). Същото представлява обстоятелство по чл. 31, ал. 8 от Закона за биологичното разнообразие /ЗБР/ и в тази връзка на основание чл. 93, ал. 9, т. 2 от Закона за опазване на околната среда /ЗООС/, ИП подлежи на задължителна ОВОС. Съгласно чл. 94, ал. 2 от ЗООС, компетентен орган за произнасяне с решение по ОВОС е директорът на РИОСВ-Русе.  
            Основните процеси и дейности, които ще се извършват през различните етапи/фази на ИП, са следните: 

· Откриване на полезното изкопаемо;

· Съхранение на откривката на обособено депо в рамките на исканата концесионна площ;

· Подготовка и извършване на взривни работи;

· Товарни и транспортни работи;

· Основна преработка – натрошаване и сортиране в трошачно-сортировъчна инсталация;

· Продажба на строителните материали;

· Закриване на обекта след изчерпване на запасите и рекултивация.

     Заявените параметри на работа са:

· Срок на исканата концесия
 - 35 години;

· Площ на находището - 110.801 дка;

· Геоложки запаси на полезно изкопаемо -
2 294 700 куб.м.;

· Обем на откривката - 547 600 куб.м.;

· Средна дебелина на полезното изкопаемо - 21.14 м;

· Средна дебелина на откривката - от 3.68 м до 7.88 м.

     Съгласно разпоредбите на чл. 31, ал. 1 от ЗБР и чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони - Наредбата за ОС, ИП подлежи на оценка за съвместимостта му с предмета и целите на опазване в защитена зона BG0000610 „Река Янтра“. Съобразено с чл. 31, ал. 4 от ЗБР, оценката за съвместимост се извършва чрез процедурата за ОВОС.
     Актуална информация относно предмета и целите на опазване на засегнатата защитена зона е публикувана на интернет страницата http://natura2000.moew.government.bg.
     Следва да се възложи изготвяне на задание за обхват и съдържание на доклад за ОВОС. 
     Възложителят е уведомен за действията, които трябва да предприеме, с писмо на РИОСВ – Русе с изх. № АО-5645-(3)-06.01.2023 г. Копие на писмото е изпратено до община Ценово и Министерството на енергетиката. 
